BDMS:กำไร Q3/59 ออกมาน่าพอใจแนะซื้อเป้า 27.5 บาท ชูอัพไซด์ 24%
BDMS:กำไร Q3/59 ออกมาน่าพอใจคงคำแนะนำซื้อราคาพื้นฐานก็คงไว้เป็น 27.50 บาท ซึ่งประเมินด้วยวิธี DCF ราคาปิดมีส่วนเพิ่ม 24%
16 พ.ย. 2559

บล.ดีบีเอสฯ ระบุในบทวิเคราะห์วันนี้(16 พ.ย.) ว่า บริษัท กรุงเทพดุสิตเวชการ จำกัด(มหาชน)  หรือ BDMS กำไรไตรมาส3/59 น่าพอใจเป็น 2.3 พันล้านบาท (+12% เทียบช่วงเดียวกันของปีก่อน, +40%  เทียบไตรมาสก่อนหน้า) และดีกว่าที่เราและตลาดคาดในอัตรา 8%/5% ตามลำดับ เป็นเพราะปัจจัยฤดูกาลที่ดีและคนไข้ต่างประเทศมาใช้บริการเพิ่มมากขึ้น
มีการบันทึกกำไรจากการขายเงินลงทุน 144 ล้านบาท เงินลงทุนดังกล่าวคือหุ้น บางกอก เชน ฮอสปิทอล (BCH) คงคำแนะนำซื้อราคาพื้นฐานก็คงไว้เป็น 27.50 บาท ซึ่งประเมินด้วยวิธี DCF ราคาปิดมีส่วนเพิ่ม 24%